पाएं अपने शहर की ताज़ा ख़बरें और फ्री ई-पेपरडाउनलोड करें
हिंद की चादर श्री गुरु तेग बहादुर साहिब के 400वें प्रकाश पर्व के मौके पर गुरुद्वारा बाऊली साहिब में धार्मिक समागम किया गया। इसमें अमृतसर से पहुंचे मामा कोला जी भलाई केंद्र की महिलाओं के जत्थे ने शबद गायन करके संगत को निहाल किया। कार्यक्रम में बाबा महिंद्र सिंह कार सेवा वालों ने कहा कि गुरु तेग बहादुर साहिब से बड़ा बलिदानी इस सृष्टि में कोई नहीं हुआ।
मुगल शासक औरंगजेब की तमाम कोशिशों के बावजूद उन्होंने अपना धर्म नहीं छोड़ा और शहादत दे दी। सिख कौम को गर्व है कि वह ऐसे गुरु के सिपाही हैं। जिसने हमेशा अन्याय और अत्याचार के खिलाफ अपनी जंग जारी रखी। आयोजन में गुरबाणी के पाठ से संगत को निहाल किया गया। इस मौके पर कुलदीप सिंह मुलतानी, प्रीतम सिंह मल्ली, जोगिंदर सिंह बेदी, रणजोत सिंह बाजवा सहित गुरुद्वारा श्री गुरु सिंह सभा की संगत मौजूद रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn